বাংলায় ভোট কোন মাসে? গণনা কবে? দেখুন কলকাতা টিভি EXCLUSIVE

ওয়েবডেস্ক- দোরগোড়ায় বাংলার বিধানসভা নির্বাচন (Assembly Election) । ভোটের কাঠি অনেক আগেই বেজে গেছে। সেই ভোট কবে আজ দিল্লিতে (Delhi) বৈঠক থেকেই একরকম স্পষ্ট করে দিল জাতীয় নির্বাচন কমিশন (Election Commission) । একদিনে বাংলায় এসআইআর আবহ, সুপ্রিম শুনানি, রাজ্য ও কমিশন দ্বন্দ্ব চরম পর্যায়ে অপরপ্রান্তে বৈঠক সেরে ফেলল নির্বাচন কমিশন। কত দফায় ভোট হবে? আর কবে ভোট? সূত্রের খবর, মার্চ মাসে ঘোষণা হতে ভোট। আর এপ্রিলে নির্বাচন। এক দফায় কী ২৯৪ আসনে ভোট সেরে ফেলতে পারবে কমিশন?

আজ বৈঠকে বসেছিল জাতীয় নির্বাচন কমিশন, সেখান থেকেই এই নির্যাস উঠে এল। বর্তমানে দিল্লিতে রয়েছেন রাজ্যের মুখ্য নির্বাচনী আধিকারিক মনোজ আগরওয়াল (State Chief Electoral Officer Manoj Agarwal) । একদিকে রাজ্যে এসআইআর-এর কাজ চলছে অপরদিকে দিল্লিতে বৈঠক সারলেন কমিশনের ফুল টিম। রাজ্যে সর্বোচ্চ চার দফায় বিধানসভা ভোট। রাজ্যের মুখ্য নির্বাচনী আধিকারিকের সঙ্গে বৈঠকে জাতীয় নির্বাচন কমিশনের শীর্ষ কর্তারা এই মনোভাব বুঝিয়ে দিল। এপ্রিল মাসেই বিধানসভা ভোট হবে রাজ্যজুড়ে এপ্রিল মাসেই গণনা হবে, এপ্রিল মাসের মধ্যেই গোটা প্রক্রিয়া শেষ করা হবে।

আরও পড়ুন- বাংলায় ভোট কবে? কত দফায় ? কী জানাল কমিশন, দেখুন সবচেয়ে বড় খবর

রাজ্যের মুখ্য নির্বাচনী আধিকারিক দু দফায় বা তিন দফায় রাজ্যে ভোট করাতে চান। এক দফায় ভোট সম্ভব নয় পশ্চিমবঙ্গে মুখ্য নির্বাচন কমিশনার স্পষ্ট করে দিয়েছেন সিইও কে। মার্চ মাসের দ্বিতীয় সপ্তাহের শেষ দিকে নোটিফিকেশন হয়ে যাবে রাজ্যে বিধানসভা ভোটের। গোটা এপ্রিল মাসজুড়েই ভোট হবে গণনা ও এপ্রিল মাসেই শেষ করে দেওয়া হবে।

রাজ্যের ভৌগোলিক মানচিত্র কে দেখে কোন এলাকায় কবে ভোট নেওয়া হবে তা ইতিমধ্যেই খতিয়ে দেখা শুরু হয়ে গেছে নির্বাচন কমিশনের তরফে। এই এসআইআর প্রক্রিয়ার মাঝেই বিধানসভা ভোটের প্রস্তুতি চালাচ্ছে রাজ্যের মুখ্য নির্বাচনী আধিকারিকের দফতর। ইতিমধ্যেই বেশ কয়েক দফায় কেন্দ্রীয় বাহিনীর নোডাল অফিসার সঙ্গে বৈঠক সেরেছেন মনোজ কুমার আগরওয়াল।

সূত্রের খবর, কলকাতা, হাওড়া, দুই ২৪ পরগনা, হুগলি, নদিয়ায় ভোট হতে পারে একসঙ্গে। মুর্শিদাবাদ, বীরভূম, পূর্ব ও পশ্চিম বর্ধমান, বাঁকুড়া, পুরুলিয়া, দুই মেদিনীপুর ও ঝাড়গ্রামে একসঙ্গে ভোট হতে পারে। স্পর্শকার ৫ জেলায় বিশেষ নজর রয়েছে নির্বাচন কমিশনের। এর মধ্যে রয়েছে মুর্শিদাবাদ, মালদহ, বীরভূম, কোচবিহারে সহ দক্ষিণ ২৪ পরগনা। উত্তরবঙ্গের ৮ জেলায় এক দফায় ভোট হতে পারে।

শান্তিপূর্ণ ভোট করাতে পর্যাপ্ত বাহিনীর প্রয়োজন। এখন মোদ্দা কথা হল পর্যাপ্ত বাহিনী পেলেই ভোটের দফা কমতে পারে। এই সমস্ত বিষয় নিয়ে রাজ্যের মুখ্য নির্বাচন কমিশনার কমিশনের ফুল বেঞ্চের সঙ্গে বৈঠকে বসেন।