কর্মসংস্থান বাংলাতেই করব! পরিযায়ী শ্রমিকদের বিরাট আশ্বাস অভিষেকের

ওয়েব ডেস্ক : বাংলায় ছাব্বিশের ভোটের (West Bengal Assembly Election 2026) হাওয়া বইতে শুরু করেছে। কেন্দ্রের থেকে হেভিওয়েট নেতা মন্ত্রীদের বাংলায় আনাগোনা বেড়েছে। এই অবস্থায় রাজ্যের শাসক দলের নেতারাও প্রচারে নেমে পড়েছেন। নতুন বছরের প্রথম থেকেই বিভিন্ন জায়গায় সভা করছেন তৃণমূলের (TMC) সর্বভারতীয় সাধারণ সম্পাদক অভিষেক বন্দ্যোপাধ্যায় (Abhishek Banerjee)। এদিন মালদায় (Malda) সভা করলেন তিনি। সেখান থেকে তিনি আশ্বাস দিলেন পশ্চিমবঙ্গে (West Bengal) আবার ক্ষমতায় আসার পর বাংলার মাটিতেই কংর্মসংস্থান তৈরি করা হবে।

এদিন তিনি সভা থেকে বলেন, ‘সরকার চতুর্থবার ক্ষমতায় আসার পর যতদ্রুত সম্ভব আপনাদের সকলের কর্মসংস্থানের ব্যবস্থা এই মাটিতেই করব। মমতা বন্দ্যোপাধ্যায়ের (Mamata Banerjee) সঙ্গে কথা বলে মা মাটি মানুষ সরকার করবে। তা আমি বলে দিয়ে যাচ্ছি। কাউকে ফেরত যেতে হবে না। কেউ ফেরত যাবেন না।’ সঙ্গে তিনি বলেছেন, ‘এর মাটির থেকে আর ভালো কী আছে? এর থেকে আপন, এর থেকে আন্তরিক আর কী? এই মাটিতেই জন্মেছি এই মাটিতেই মরব।’

আরও খবর : SIR আতঙ্কে আত্মঘাতী! আমগাছ থেকে উদ্ধার ঝুলন্ত

এর পাশাপাশি দলের মালদার মানুষকে ঐক্যের বার্তা দিয়েছেন তিনি। অভিষেক বলেছেন, “যেখানে ভাগ হয়েছে, বিজেপির (BJP) লাভ হয়েছে।” এর পর উধাহরণ দিয়ে বলেন, ২০২১ সালে নির্বাচন জেতার পরে বিভিন্ন রাজ্যে লড়াইয়ের জন্য গিয়েছিল তৃণমূল। তার মধ্যে অন্যতম হল মেঘালয়। যেখানে এই মুহুর্তে প্রধান দল হিসেবে স্বীকৃতি পেয়েছে তৃণমূল কংগ্রেস। মেঘালয়ে ৫টি করে বিধায়ক জিতেছিল কংগ্রেস ও তৃণমূলের। কিন্তু কংগ্রেসের বিধায়করা চলে গিয়েছেন বিজেপিতে। কিন্তু তৃণমূলের বিধায়ক ভাঙতে পারেনি গেরুয়া শিবির।

এর পর তিনি বলেছেন, অন্যান্য রাজ্যে বিজেপি সরকার পাল্টে দিচ্ছে, বিধায়ক কিনে নিয়ে সরকার বদলে দিচ্ছে। কিন্তু বাংলায় তৃণমূল ভেঙে দিচ্ছে বিজেপিকে। এছাড়া তিনি এদিন আরও জানিয়েছেন, টিএমসি-র ‘টি’ হল মন্দির, ‘এম’ হল মসজিদ ও ‘সি’ হল চার্চ।